Diari Oficial de la Generalitat Valenciana


Sumari del DOGV 1963, del 12-02-1993 (1993/827158)

RESOLUCIÓ de 14 de desembre de 1992, del Conseller d'Obres Públiques, Urbanisme i Transports, per la qual aprova definitivament la modificació puntual del Pla General Municipal d'Ordenació de Castelló de la Plana, relativa al canvi de l'amplària dels carrers Rosell, Ros d'Ursins i Ebenista Hervas.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1963

Data del DOGV
:   12-02-1993

Secció del DOGV
:   ALTRES DISPOSICIONS

Número del document
:   1993/827158


Data del document
:   14-12-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 14 de desembre de 1992, del Conseller d'Obres Públiques, Urbanisme i Transports, per la qual aprova definitivament la modificació puntual del Pla General Municipal d'Ordenació de Castelló de la Plana, relativa al canvi de l'amplària dels carrers Rosell, Ros d'Ursins i Ebenista Hervàs.  
Vista la modificació puntual del Pla General Municipal d'Ordenació de Castelló, sobre el canvi de l'amplària dels carrers Rossell, Ros d'Ursins i Ebenista Hervàs, amb els següents  
Antecedents de fet  
Primer  
L'Ajuntament de Castelló de la Plana va aprovar inicialment el projecte el 28 de febrer de 1991 i després d'un període d'informació pública d'un mes durant el qual no va haver-hi cap al·legació, el va aprovar provisionalment el 30 de maig de 1991.  
Segon  
El projecte consta de memòria, plànols d'informació i d'ordenació. En l?expedient hi ha un informe favorable de la Diputació Provincial de Castelló, de 2 d'agost de 1991, i un altre de la Comissió Territorial d'Urbanisme de Castelló, de 18 de desembre de 1991.  
Tercer  
La finalitat de la modificació és el canvi de l'amplària de 3 vials situats en zones classificades com a sòl urbà pel Pla General Municipal d'Ordenació de Castelló de la Plana.  
A. Carrer Rossell  
Actualment el carrer Rossell té una amplària de 10 metres en tot el seu traçat excepte en el tram, comprés entre el carrer Pintor Castell i el carrer Vilarroig, on té una amplària de 7 metres. En el plànol d'alineacions del pla general vigent es manté la situació de l'estat actual i, per tant, en el tram indicat, el carrer Rossell té una amplària de 7 metres. La modificació planteja l'ampliació de l'amplària del carrer Rossell de 7 metres a 10 metres en el tram comprés entre els dos carrers abans esmentats, i així quedaria el carrer Rosell amb una amplària uniforme en tot el seu traçat de 10 metres. La justificació de la modificació es basa a mantenir una amplària uniforme en el carrer Rossell i eliminar l'estretor que hi ha. En el tram afectat per aquesta modificació el carrer Rossell es troba inclòs en la zona qualificada de ZU- 1 (nucli antic) pel pla general.  
B. Carrer Ros d'Ursins  
L'estat actual del carrer Ros d'Ursins, en el tram comprés entre el carrer de Sant Roc i el carrer de l'Alcalde Tàrrega, té una amplària de 8 metres, mentre que en el tram que va des del carrer de l'Alcalde Tàrrega fins a l'avinguda dels Caputxins té una amplària de 12 metres. El plànol d'alineacions del pla general vigent fixa per al carrer Ros d'Ursins una amplària uniforme de 12 metres en tota la seua longitud i, per tant, preveu l'ampliació de l'amplària en el tram comprés entre el carrer de Sant Roc i el del carrer de l'Alcalde Tàrrega dels 8 metres que té actualment als 12 metres. La modificació planteja deixar el carrer Ros d'Ursins, en el tram comprés entre el carrer de Sant Roc i el de l'Alcalde Tàrrega, amb l'amplària que té actualment, és a dir, de 8 metres. Això comporta la modificació de les alineacions fixades en el pla general vigent ja que l'amplària del carrer es redueix de 12 metres a 8 metres. La justificació de la modificació es basa en el fet que el grau de consolidació per l'edificació impedeix l'ampliació del carrer als 12 metres que el pla general vigent estableix. En el tram afectat per aquesta modificació el carrer Ros d'Ursins es troba inclòs en la zona qualificada de ZU-2 (eixamplament del nucli antic amb una illa tancada d'alta densitat) pel Pla General.  
C. Carrer Ebenista Hervàs  
Es planteja, la mateixa situació que en el carrer Ros d'Ursins, per la qual cosa, en resum, la modificació consisteix a modificar l'amplària del carrer Ebenista Hervàs en el tram comprés entre el carrer de Sant Roc i el carrer de l'Alcalde Tàrrega, i passa dels 12 metres que fixa el pla general vigent als 8 metres que té actualment. Tant la justificació com la qualificació del sòl coincideixen amb la que s'ha descrit per al carrer Ros d'Ursins.  
Quart  
El 18 de desembre de 1991, té entrada en la Comissió Territorial d'Urbanisme de Castelló un informe tècnic municipal i uns plànols d'usos detallats i alineacions, en justificació de les observacions realitzades pels serveis tècnics el 15 d'octubre de 1991 sobre la superació del fons màxim aplicable, l'adopció de criteris totalment oposats en els casos plantejats i el règim urbanístic, de fora d'ordenació en què quedarien algunes edificacions, en el qual es manifestava el següent: « 1r. Respecte de l'ampliació de la profunditat edificable de les illes que donen als carrers Ros d'Ursins i Ebenista Hervàs, s'ha de fer la consideració que es tracta d'un mer error de delineació, ja que es va traslladar l'alineació, però no es va traslladar la línia de fons màxim edificable. D'altra banda, en l'ordenança particular de la zona (ZU- 2) en l'apartat "fons màxim" s'estableix la fòrmula que s'ha d'aplicar per calcular-lo, operació que es realitza per a cada concessió de llicència, atès que l'escala i la representació gràfica dels fons esmentats sobre el plànol produiria errors a l'hora d'amidar directament sobre el plànol. No obstant això, s'adjunta el plànol modificat. 2n. Respecte a la justificació del règim urbanístic dels immobles núm. 16 del carrer Ebenista Hervàs i núm. 19 del carrer Ros d'Ursins, aquest es produeix mitjançant la disposició transitòria primera, apartat 1, de les ordenances generals del vigent PGMOU. 3r. Pel que fa als criteris oposats entre l'ampliació del carrer Rossell i l'estretesa dels carrers Ros d'Ursins i Ebanista Hervàs, s'han de fer les consideracions següents:  
3.1 L'ampliació del carrer Rossell a més de ser una intervenció d'escassa magnitud millora notablement la comunicació entre dos vials importants, és a dir: ronda Magdalena i avinguda del Rei En Jaume i no comporta el trencament de cap trama històrica ni parcel·lació existent. 3.2 L'ampliació dels carrers Ros d'Ursins i Ebenista Hervàs, implica una important operació, dilatada en el temps que produirà una època llarga de transició (edificis de diferent altura i amb alineació diferent), a més d'alterar inevitablement la parcel·lació que hi ha, modificar la fesomia de barri existent i. produït un tall transversal de totes les parcel·les que dificulta notablement la intervenció.»  
Fonaments de dret  
Primer  
La tramitació es correcta, d'acord amb l'article 41 de la Llei del Sòl, de 1976, per remissió de l'article 49.1 del mateix cas legal (avui article 114 i 128 del text refós de la Llei del Sòl, de 26 de juny de 1992), i la documentació es considera adequada i suficient, tenint en compte l'objecte de la modificació plantejada i el seu contingut s'ajusta a les determinacions establertes en l'article 161 en relació amb el 37 del Reglament de Planejament Urbanístic.  
Segon  
La modificació proposada no està inclosa en cap dels supòsits de revisió del Pla General d'Ordenació Urbana, ja que no adopta criteris nous respecte de l?estructura general i orgànica del territori o de la classificació del sòl, ni opta per un model territorial diferent del pla vigent. Resulta una disminució del volum edificable en cada un dels carrers esmentats, per la qual cosa no és necessària la previsió d'espais lliures més grans, d'acord amb l'article 49.2 de la Llei del Sòl de 1976, avui article 129 del text refós de la Llei del Sòl de 1992.  
Tercer  
Es reiteren novament a l'Ajuntament de Castelló de la Plana les consideracions efectuades en les resolucions d?11 de febrer de 1992, 25 de juny de 1992 i 10 de juliol de 1992, per les quals s'instava l'Ajuntament esmentat perquè formulàs la revisió del seu Pla General d'Ordenació Urbana.  
Quart  
Val a dir que la disposició transitòria primera del Pla General Municipal, apartat 1r, de les ordenances generals, estableix que: «declara incorporades a aquest les edificacions anteriors, construïdes a l?empara de la normativa esmentada pel que fa a l'alçada i a les condicions d'ús, però en cap cas pel que fa a les determinacions sobre l?ús i la destinació del sòl i l?edificació i les alineacions exteriors. Aquesta mesura s'aplicarà fins que no s'enderroque l?edifici o el seu estat puga qualificar-se de ruïna; en aquest cas, i per a la nova construcció que s'edifique sobre el solar ocupat per l?edifici demolit o enderrocat, s'aplicarà el pla general en totes les seues determinacions». Respecte d'això, s'ha de dir que la disposició esmentada no pot considerar-se, actualment, aplicable a la modificació plantejada, atés que es tracta d'una disposició transitòria del pla general de 17 de novembre de 1984, recollida només a l?efecte de coordinació entre el que s'ha edificat o el que s'ha construit a l'empara de la normativa anterior i la nova ordenació establerta en el pla general esmentat i no per a noves situacions sorgides posteriorment. En conseqüència, els edificis que hi ha en el número 19 del carter Ros d'Ursins (amb 6 plantes d'alçada) i l?edifici situat en el número 16 del carrer Ebenista Hervàs (que té 4 plantes) queden en situació de fora d'ordenació, derivada de la reducció de 5 a 3 plantes per la disminució de l'amplària que es planteja als carrers esmentats, d'acord amb l'article 60 de la Llei del Sòl.  
Cinqué  
Aquest conseller té competències per a resoldre l'aprovació definitiva dels plans generals, i les seues modificacions, dels municipis que siguen capitals de província o que tinguen una població superior a 50.000 habitants, d'acord amb el que estableix l'article 35.1.c de la Llei del Sòl de 1976, avui article 118.3.a. del text refós de la Llei del Sòl, de 26 de juny de 1992, en relació amb l'article 3.2 del Decret 137/1990, de 30 de juliol, del Consell de la Generalitat Valenciana, que aprova el Reglament dels Organs Urbanístics de la Generalitat Valenciana.  
Vistos els preceptes legals esmentats i la resta de normativa aplicable, a proposta de l'Ajuntament de Castelló, d'acord amb la Comissió Territorial d'Urbanisme de Castelló, resolc:  
Aprovar definitivament la modificació puntual del Pla General Municipal d'Ordenació de Castelló de la Plana, relativa al canvi de l'amplària dels carrers Rossell, Ros d'Ursins i Ebenista Hervàs, tenint en compte que els edificis situats en el número 16 del carrer Ebenista Hervàs i en el número 19 del carrer Ros d'Ursins queden qualificats de fora d'ordenació, a conseqüència de la reducció de 5 a 3 plantes que es deriva de la disminució de l'amplària en els carrers esmentats. Reiterar novament a l'Ajuntament de Castelló de la Plana que, al més aviat possible, inicie la formulació d'un procediment de revisió del seu planejament general.  
Contra aquesta resolució, que no exhaureix la via administrativa, es pot interposar un recurs de reposició davant aquest conseller en el termini d'un mes comptador des de l?endemà de la publicació de la resolució. Amb posterioritat es podrà presentar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició si aquesta fos expressa, o en el termini d'un any des de la data d'interposició de l?esmentat recurs de reposició si no fos motiu de resolució. Tot això sense perjudici de la interposició de qualsevol altre recurs que es considere procedent.  
València, 14 de desembre de 1992.- El Conseller d'Obres Públiques, Urbanisme i Transports: Eugenio L. Burriel de Orueta.